Περιφερικές νευροπάθειες σε ασθενείς με χρόνια αποφρακτική πνευμονοπάθεια
Authors: Κοντακιώτης Θεόδωρος 
Published: January 2014

Στη μελέτη αυτή εξετάστηκαν κλινικά και νευροφυσιολογικά 28 ασθενείς με ΧΑΠ καθώς και 21 φυσιολογικά άτομα της αντίστοιχης ηλικίας . Δεκαεπτά από τους ασθενεί ς αυτούς επανελέγχθηκαν για δεύτερη φορά μετά από διάστημα 6-18 μηνών. Στα παραπάνω περιστατικά μελετήθηκαν οι παρακάτω παράμετροι της αναπνευστικής λειτουργίας: PO₂ , PCO₂, FEV₁, FVC, δοκιμασία βάδισης 6 λεπτών, δείκτης δύσπνοιας κατά Cotes. Η νευροφυσιολογική μελέτη αφορούσε πέντε νεύρα: το μέσο, το ωλένιο, το περονιαίο, το κνημιαίο και το γαστροκνημιαίο τα οποία εξετάσθηκαν ως προς τον Λανθάνοντα Χρόνο, το εύρος δυναμικού και την ταχύτητα αγωγής του νεύρου. Επιπλέον 20 από τους ασθενείς με ΧΑΠ και 12 από τα φυσιολογικά άτομα ελέγθηκαν ως προς τα καρδιοαναπνευστικά αντανακλαστικά, τα οποία ρυθμίζονται από το Αυτόνομο Νευρικό Σύστημα (ΑΝΣ) και τα οποία ήταν: η διακύμανση του καρδιακού ρυθμού στη δοκιμασία Valsava, η μεταβολή της καρδιακής συχνότητας σε βαθιές αναπνευστικές κινήσεις , οι διακυμάνσεις του καρδιακού ρυθμού στην έγερση, η πτώση της συστολικής πίεσης στην έγερση και η αύξηση της διαστολικής πίεσης μετά από ισομετρική προσπάθεια. Από την κλινική νευρολογική και νευροφυσιολογική εξέταση των ασθενών με ΧΑΠ 14 είχαν φυσιολογικό Περιφερικό Νευρικό Σύστημα, 4 είχαν "πλήρη" σημεία περιφερικής νευροπάθειας, με >10% ελάττωση της ταχύτητας αγωγής οε δύο τουλάχιστον από τα τρία εξετασθέντα νεύρα των κάτω άκρων που συνοδευόταν από εξάλειψη των τενοντίων αντανακλαστικών και μυοδερματικές ατροφίες , ενώ 10 είχαν "ήπια" συμπτωματολογία" ΠΝ με μικρή (5-10%) ελάττωση της ταχύτητας αγωγής σε δύο τουλάχιστον από τα τρία εξετασθέντα νεύρα των κάτω άκρων και διαταραχές της επιπολής αισθητικότητας. Από τα φυσιολογικά άτομα 10 είχαν μικρή (5-10%) ελάττωση της ταχύτητας αγωγής αε δύο τουλάχιστον από τα τρία εξετασθέντα νεύρα των κάτω άκρων και διαταραχές της επιπολής αισθητικότητας και 11 είχαν φυσιολογικό Περιφερικό Νευρικό Σύστημα. Από την ανάλυση των νευροφυσιολογικών παραμέτρων της νευρικής αγωγιμότητας βρέθηκε ότι υπήρχε στατιστικά σημαντική ελάττωση της ταχύτητας αγωγής των νεύρων των κάτω άκρων των ασθενών με ΧΑΠ, σε σχέση με τα φυσιολογικά άτομα. Επιπλέον υπήρχε στατιστικά σημαντικό ποσοστό ασθενών με παθολογικό Λανθάνοντα Χρόνο F-κυμάτων, σε σχέση με τα άτομα της ομάδας ελέγχου. Τα αποτελέσματα αυτά είναι αναπαραγώγιμα στους 17 ασθενείς, που επανελέγχθηκαν μετά από 6-18 μήνες. Η σύγκριση των ταχυτήτων αγωγής του ερεθίσματος στα νεύρα των κάτω άκρων με τις παραμέτρους της αναπνευστικής λειτουργίας έδειξε στατιστικά σημαντική συσχέτιση μεταξύ της FEV₁, της FVC, της ΡΟ₂, της δοκιμασίας κόπωσης 6 λεπτών και του βαθμού δύσπνοιας των εξετασθέντων ατόμων με τις ταχύτητες αγωγής των νεύρων των κάτω άκρων. Επιπλέον οι δοκιμασίες ελέγχου του ΑΝΣ ήταν επηρεασμένες σε στατιστικά σημαντικότερο βαθμό στους ασθενείς με ΧΑΠ, σε σχέση με τα φυσιολογικά άτομα. Συμπεραίνεται ότι ασθενείς με ΧΑΠ παρουσιάζουν συμπτώματα περιφερικής νευροπάθειας {κυρίως νευροφυαιολογικά} στα κάτω άκρα, όπως και διαταραχές της λειτουργίας του ΑΝΣ. Το πιθανό αίτιο της βλάβης των περιφερικών νεύρων είναι η υποξυγοναιμική προσβολή των νευρικών ινών των νεύρων αυτών.